Potočár Radovan
Radovan Potočár (*1993) pochádza z Levíc, žije v Prahe. Vyštudoval Fakultu sociálnych vied Karlovej univerzity a študentské roky si predlžuje pobytom na Katedre scenáristiky a dramaturgie FAMU. Živí sa ako copywriter a webeditor. Keď môže, cestuje. Je spoluorganizátorom literárneho projektu Medziriadky. S poviedkou Mužská geometria v roku 2015 zvíťazil v súťaži Poviedka. Svoje prozaické a esejistické texty publikoval v časopisoch A2, Enter, Rak, .týždeň, Vlna či v literárnej prílohe denníka Pravda. Zbierka poviedok Nádych (2018) je jeho knižný debut.